  Виталий Пронин Зинаида Рябинина, валтӥсь редакторВот ум быгатӥське ми, удмурт журналистъёс, ужаны - тодмо адямиослэн ул дӥсязы копаськыны, кинлэн ке вӧсез вылын шудыны.Нош валтӥсь каналъёс кӧня нунал ини «инвалид темаез» кокчало. Ма, соиз валамон - тани мон но учкысал шат «Минута славы» передачаез, со быдӟа ӵашетон ке ӧй ӝутӥськысал, эсьма, арня ортчыса ини, Интернетэ пыри. Вераськон мынэ пал пыд вылаз эктӥсь Евгений Смирнов сярысь. Зэмзэ но абдрамон учыр - мон кык пыдын но удмурт тапыртонэз гинэ но йӧскадь эктыны ӧй дышы, нош со улэ эктонын!  Но жюри сое ӵоге. Владимир Познер конкурсын инвалидлэсь эктэмзэ «запрещённый приём» шуиз, нош Рената Литвинова воксё эсэпсэ ортчиз - оло, пе, кыкетӥ «пыддэс» дэмњытоно вал... Калык бугырскемысь, вуоно программаын кык кизилиос Евгений азьын извинение куризы. Познер пияшлы кизэ мычиз. Но та рад вогъяськиз ини ачиз эктӥсь. Киме сёто, но проектэ уг кыльы, пе. Соку малы лыктонэз, сцена вылын шоу лэсьтонэз на вал? Нырысетӥ каналэз ми кадьёс тросгес мед учкозы шуыса?Со бӧрсьы ик эфире сётӥзы «Евровидение» мыныны дасяськись Юлия Самойлова сярысь иворез. Украинаын Россилэсь данзэ утёз Коми шаерысь инвалид нылаш. Зэмзэ но синмаськымон кырӟа, но лыдэ басьтоно ке, кыӵе ӵашетон потӥз ни та котыр али ик, мар луоз соин азьланяз? Валамон ук, сое али политикаен шудонъёсын куто шуыса. Милям тодмоосмы пӧлын но вань инвалидъёс, ми трос гожъяськомы соос сярысь газетамы, но ноку йырамы уг лыкты соос чотын пайда утчан сярысь.Пайда сярысь ке, алигес  уксё поттыны амал ӵектӥзы - Москваын, пе, адямилэн вордскем нуналаз потэм вашкала газетъёсты кузьым чотын ӵекто. Кылсярысь, тӥ вордӥськиды 1952-тӥ арын 22-тӥ январе, мар гожъяз соку «Правда» газет? Тунсыко ке, 3 сюрс манет тыр но, газетэз вуттозы! Нош мар гожъяз соку «Советской Удмуртия»? О, сыӵе дунын заказъёс сярысь ми ум но вӧтаське, 10 манетэнэзлы ке  гожтӥськысалзы (шорлыдын сомында сылэ одћгез номермы).  Нош гожъяз соку «Советской Удмуртия» газетлэн кубокез понна 1-тӥ ӵошатсконъёс сярысь, кудъёсыз туннэ но улэп на! Лыктэ  18-тӥ мартэ, Кияса ёросысь Уддядие, ас синмыныды адӟоды, куас сюресэз эскероды! Теги: редакторлэнкылыз удмуртдунне  